
RAPORT DE SPECIALITATE
privind  aprobarea încheierii unui Acord  de colaborare între Municipiul Timișoara și Asociația CASUS  în vederea colectării  Deșeurilor de Echipamente Electrice și Electronice provenite de la gospodăriile particulare

Având în vedere Referatul de aprobare al proiectului de hotărâre al Primarului Municipiului Timișoara şi Proiectul de hotărâre  privind aprobarea încheierii unui Acord  de colaborare între Municipiul Timișoara și Asociația CASUS  în vederea colectării  Deșeurilor de Echipamente Electrice și Electronice provenite de la gospodăriile particulare.
Facem următoarele precizări:
În conformitate cu prevederile Ordonanţei de Urgenţă nr. 5 din 2 aprilie 2015, privind deşeurile de echipamente electrice şi electronice, art. 9, alin. (1), administrația publică locală, asigura tratarea corectă a tuturor DEEE colectate, pentru atingerea unui nivel ridicat de colectare separată a DEEE și preluarea DEEE provenite de la gospodăriile particulare. 

Aceasta se poate   realiza de către: 
- serviciul public de colectare a DEEE organizat potrivit  prevederilor Codului Administrativ;
- distribuitori, potrivit prevederilor art.11 din OUG nr.5/2015;
- centre de colectare organizate de operatori economici autorizaţi pentru colectarea DEEE care acţionează în baza unui contract cu producători/organizaţii colective sau a unui contract cu operatori economici care desfăşoară operaţii de tratare a DEEE în numele producătorilor/organizaţilor colective;
- alte sisteme individuale sau colective de preluare a DEEE provenite de la gospodării particulare, autorizate în acest sens, organizate şi exploatate de către producătorii de EEE, potrivit art.10 alin.1 din OUG nr.5/2015.

În conformitate cu prevederile art.60 alin.1 A lit.h) și j) din Ordonanța de Urgență nr.92/2021 privind regimul deșeurilor,  autoritățile administrației publice locale au obligația, la nivel de  municipii:
h) să asigure spaţiile necesare pentru colectarea separată a deşeurilor, ținând cont de reglementările urbanistice  și de cele emise de Ministerul Sănătății, dotarea acestora cu containere specific fiecărui tip de deșeu și dezvoltă în mod corespunzător centrele înfiinţate potrivit prevederilor art.10 alin.2 din Ordonanţa de urgenţă a Guvernului nr. 5/2015, cu modificările și completările ulterioare, pentru a oferi populaţiei posibilitatea de a se debarasa, fără plată, de deşeuri de hârtie şi carton, sticlă, metal, materiale plastice, lemn, textile, ambalaje, deşeuri de echipamente electrice şi electronice, deşeuri de baterii şi acumulatori şi deşeuri voluminoase, inclusiv saltele şi mobilă;

j) să asigure informarea locuitorilor prin mijloace adecvate şi prin postare pe site-ul propriu asupra sistemului de gestionare a deşeurilor din cadrul localităţilor, inclusiv cu privire la centrele prevăzute la lit. h).
În conformitate cu prevederile  art.129 alin.2 lit.b) și g) din OUG nr.57/2019 privind Codul administrativ, consiliul local asigură realizarea lucrărilor și ia măsurile necesare implementării și conformării cu prevederile angajamentelor asumate de România în calitate de stat membru al Uniunii Europene în domeniul protecției mediului pentru serviciile furnizate cetățenilor.
Precizăm că legislaţia naţională stabileşte, în acord cu politicile europene în domeniu, măsurile necesare protejerii mediului şi a sănătăţii populaţiei prin prevenirea sau reducerea efectelor negative ale generării şi gestionării deşeurilor de echipamente electrice şi electronice, aşezând prevenirea şi reciclarea la rang de principii prioritare în cadrul legislaţiei şi a politicii de prevenire a generării şi de gestionare a deşeurilor. 
Ecoarena dezvoltă programe și sisteme de colectare printr-un operator de colectare autorizat la nivel național cu puncte de lucru la Timișoara și Iași - Ghipoconcept și cu sprijinul Asociației Casus - o organizație non profit care are drept scop realizarea, comunicarea şi implementarea de proiecte în domeniul mediului prin promovarea, sprijinirea si coordonarea de activități care să contribuie la dezvoltarea Locala, Regională și Națională, din punct de vedere economic, social, educațional, cultural, ecologic și turistic. 
 Ghipoconcept SRL este colaborator al mai multor organizații colective, precum Asociația RoRec, Ecotic, Ecopositive, Recolamp și Ecotron, lucrează cu reciclatorii naționali Remat MG,TRW, Greenwee, Bene International și alți parteneri locali și suntem fondatori, alături de alți membri ai Organizației Operatorilor de Colectare, ai DEEE ROeco, o rețea de colectare la nivel national.
Ghipoconcept SRL  este autorizată să colecteze DEEE conform Autorizaţiei de mediu Nr. 116 din 19.06.2021.
Asociația Casus și Ghipoconcept dezvoltă programe și servicii de educare și informare despre colectarea deșeurilor electrice în baza prevederilor legislației naționale privind regimul deșeurilor,  respectiv privind deșeurile de echipamente electrice și electronice.
Acordul de Colaborare ce urmează a fi încheiat între Municipiul Timişoara şi Asociaţia CASUS în vederea colectării Deșeurilor de Echipamente Electrice și Electronice provenite de la gospodăriile particulare nu are caracter de exclusivitate.
În concluzie, pentru atingerea unui nivel ridicat de colectare separată a DEEE, administrația publică locală asigură preluare acestora de la gospodăriile particulare, prin colectări periodice, cu operatori desemnați, cel puțin o dată pe trimestru, potrivit prevederilor art.10 alin.2 lit.c) din OUG nr.5/2015 privind deșeurile de echipamente electrice și electronice.

Având în vedere prevederile legale expuse în prezentul raport, apreciem că proiectul de hotărâre privind aprobarea încheierii unui Acord  de colaborare între Municipiul Timișoara și Asociația CASUS  în vederea colectării  Deșeurilor de Echipamente Electrice și Electronice provenite de la gospodăriile particulare îndeplineşte condiţiile pentru a fi supus dezbaterii şi aprobării plenului consiliului local.

